IRPCผลการดำเนินงาน1Q58สูงตามคาดโบรกฯแนะนำซื้อราคาเป้าหมาย5.30บาท
บล.ธนชาต ระบุในบทวิเคราะห์วันนนี้ (7พ.ค.) ว่าบริษัท ไออาร์พีซี จำกัด (มหาชน) หรือ IRPC รายงานกำไรสุทธิ ไตรมาส1/58 ที่ 3.8 พันลบ. เป็นไปตามที่ตลาดคาด หากไม่รวมรายการพิเศษ บริษัทฯ จะรายงานกำไรปกติ 1.4 พันลบ. ดีขึ้นอย่างมากจากที่มีผลขาดทุน 6.7 พันลบ. ในไตรมาส4/57
7 พ.ค. 2558

บล.ธนชาต ระบุในบทวิเคราะห์วันนนี้ (7พ.ค.) ว่าบริษัท ไออาร์พีซี จำกัด (มหาชน) หรือ IRPC รายงานกำไรสุทธิ ไตรมาส1/58 ที่ 3.8 พันลบ. เป็นไปตามที่ตลาดคาด หากไม่รวมรายการพิเศษ บริษัทฯ จะรายงานกำไรปกติ 1.4 พันลบ. ดีขึ้นอย่างมากจากที่มีผลขาดทุน 6.7 พันลบ. ในไตรมาส4/57
โดยกำไรปกติที่เพิ่มขึ้นอย่างมาก มีปัจจัยผลักดันจาก market GRM ที่สูงที่ US$13.1/bbl เทียบกับ US$10.4/bbl ในไตรมาส4/57 เนื่องจาก products spreads ที่ดีขึ้นจากประโยชน์จากราคาน้ำมันที่ต่ำ และการปรับปรุงประสิทธิภาพของโครงการเดลต้า
อย่างไรก็ตามมีขาดทุนจากสต๊อกน้ำมันสุทธิจำนวน US$0.5/bbl (กำไรจากการกลับรายการค่าเผื่อการลดลงของราคาสินค้าคงเหลือ (LCM) US$6.1/bbl และขาดทุนจากสต๊อกน้ำมันUS$6.6/bbl) กำไรขั้นต้นจากการผลิตทางบัญชี (Accounting GIM) จึงอยู่ที่ US$12.5/bbl
โดยมีปริมาณน้ำมันดิบเข้ากลั่นรวม 16.2 ล้านบาร์เรล ใกล้เคียงกับ 16.6 ล้านบาร์เรล ในไตรมาส4/57 มีกำไรจากการกลับรายการค่าเผื่อหนี้สงสัยจะสูญจำนวน 2.8 พันลบ. จากบริษัท ทีพีไอ อะโรเมติกส์ จากัด (มหาชน) ซึ่งเป็นลูกหนี้ของบริษัทฯ ได้ขายที่ดินผ่านเจ้าพนักงานพิทักษ์ทรัพย์ บริษัท ฯ ได้บันทึกการขายที่ดินที่ 1.0 พันลบ. และบริษัทฯ ได้รับชำระหนี้คืนจำนวน 3.8 พันลบ. ซึ่งสูงกว่ามูลหนี้ตามบัญชีสุทธิจากที่ตั้งค่าเผื่อหนี้สงสัยจะสูญไว้เป็นจำนวน 2.8 พันลบ.
สำหรับกำไรปกติ ไตรมาส1/58 คิดเป็น 33% ของประมาณการกำไรทั้งปีของเรา เรายังคงประมาณการของเราเช่นเดิม เนื่องจากคาดว่า market GRM จะอ่อนตัวลงจากราคาน้ำมันที่ค่อยๆ เพิ่มขึ้นอย่างต่อเนื่องไปถึงปลายปี
ด้านราคาหุ้น เพิ่มขึ้นเกือบ 50% จากจุดต่ำสุดในปี 2015 เรายังคงคำแนะนำ “ซื้อ” ราคาเป้าหมาย 5.30 บาท เนื่องจากโครงการ Pheonix จะเสร็จสมบูรณ์ในปี 2019  อย่างไรก็ตาม โครงการในส่วนแรก (UHV) จะเริ่มดำเนินการปี 2016 ซึ่งจะช่วยเพิ่ม GRM  